 ڪراچي ( ويب ڊيسڪ ) رمضان جي ڀلاري مهيني جي آمد تي جتي سڀ هڪٻئي کي مبارڪون ڏئي رهيا آهن اتي شوبز شخصيتن طرفان به پنهنجن مداحن کي مبارڪباد پيش ڪئي وئي آهي.    عدنان صديقي نامياري اداڪار عدنان صديقي انسٽاگرام تي رمضان جي ڀلاري مهيني جون مبارڪون ڏيندي سڀني کي خاص پيغام ڏنو ۽ چيو ته ڪجهه سيکاري ناهيان رهيو رڳو ڪجهه ڳالهيون شيئر ڪرڻ چاهيان ٿو.  هن لکيو ته آءٌ سڀني کي درخواست ڪرڻ چاهيان کاڌو ضائع نه ڪريو ڇو جو ڪڏهن اسان روزي سبب تمام گهڻو کاڌو تيار ڪندا آهيون جيڪو آخرڪار ضائع ٿي ويندو آهي جيڪڏهن اسان اهو ( ضائع ٿيندڙ کاڌو ) کي ضرورت مندن ۽ مسڪينن کي ڏينداسين ته وڌيڪ ثواب ملندو.      عدنان صديقي لکيو ته مون غور ڪيو آهي ته اسان صدائين روزي ۾ حواس وڃائي ويهندا آهيون جڏهن ته روزو صبر ۽ پنهنجو پاڻ ۾ برداشت پيدا ڪرڻ جو نالو آهي، اسان خدا لاءِ روزو رکندا آهيون ته پوءِ اسان ڇو اهڙي خراب رويي جو مظاهرو ڪندا آهيون ۽ روزي جي حالت ۾ ٻين تي ڪاوڙ ڪري ويهندا آهيون.    اداڪار پيغام ڏيندا وڌيڪ لکيو ته هيءُ بار ناهي هر رحمتن جو مهينو آهي جنهن ۾ عبادت ڪئي ويندي آهي ۽ محبت پکيڙي ويندي آهي.    عدنان صديقي گڏوگڏ نيڪ خواهشن جو اظهار ڪندي سڀني کي رمضان جي ڀلاري مهيني جو مباڪون ڏنيون ۽ خوشي سان رمضان ملهائڻ جي هدايت ڪئي.    ماهرا خان سپر اسٽار ماهرا خان رمضان جون مبارڪون ڏيندي لکيو ته رمضان مبارڪ جو مهينو سڀني لاءِ رحمتون ۽ امن آڻي.    فرحان سعيد راڳي ۽ اداڪار فرحان سعيد سمورن پرستارن کي رمضان جي مبارڪباد پيش ڪئي.    عروا حسين اداڪارا عروا حسين پنهنجي مڙس فرحان سعيد سان گڏ خوبصورت تصوير شيئر ڪندي پاڪستان ۽ پرڏيهه رهندڙ سڀني ماڻهن کي رمضان جي چنڊ جو مبارڪون ڏنيون.    عائزا خان ۽ دانش تيمور اداڪارا عائزا خان به پنهنجي مڙس ۽ اداڪار دانش تيمور ۽ ٻارن سان گڏ هڪ خوبصورت تصوير شيئر ڪئي ۽ سڀني کي رمضان مبارڪ چيو.    بلال عباس اداڪار بلال عباس خان انسٽاگرام تي اسٽوري شيئر ڪندي ڀلاري مهيني لاءِ نيڪ خواهشن جو اظهار ڪيو.    ميڪال ذوالفقار ميڪال ذوالفقار به نيڪ خواهشن جو اظهار ڪيو ۽ رمضان جون مبارڪون پيش ڪيون.      ايمن خان اداڪارا ايمن خان اڄڪلهه پنهنجي مڙس منيب بٽ سان گڏ عمري جي سعادت لاءِ مڪي شريف ۾ موجود آهي جتان هن ٻنهي جون تصويرون شيئر ڪندي سڀني کي رمضان جون مبارڪون ڏنيون ۽ چيو ته محبتون وڌايو ۽ نفرتون گهٽايو.  
 